CELEX: 32017D2224
Language: fi
Date: 2017-11-30 00:00:00
Title: Komission täytäntöönpanopäätös (EU, Euratom) 2017/2224, annettu 30 päivänä marraskuuta 2017, luvan antamisesta Maltalle käyttää eräitä likimääräisiä arvioita arvonlisäverosta kertyvien omien varojen perusteen laskemiseksi annetun täytäntöönpanopäätöksen 2014/844/EU, Euratom muuttamisesta (tiedoksiannettu numerolla C(2017) 7861)

2.12.2017   
            
            
               FI
            
            
               Euroopan unionin virallinen lehti
            
            
               L 318/37
            
         KOMISSION TÄYTÄNTÖÖNPANOPÄÄTÖS (EU, Euratom) 2017/2224,
   annettu 30 päivänä marraskuuta 2017,
   luvan antamisesta Maltalle käyttää eräitä likimääräisiä arvioita arvonlisäverosta kertyvien omien varojen perusteen laskemiseksi annetun täytäntöönpanopäätöksen 2014/844/EU, Euratom muuttamisesta
   
      
         (tiedoksiannettu numerolla C(2017) 7861)
      
   
   (Ainoastaan englannin- ja maltankieliset tekstit ovat todistusvoimaiset)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Euroopan atomienergiayhteisön perustamissopimuksen,
   ottaa huomioon arvonlisäverosta kertyvien omien varojen lopullisesta yhdenmukaisesta kantomenettelystä 29 päivänä toukokuuta 1989 annetun neuvoston asetuksen (ETY, Euratom) N:o 1553/89 (1) ja erityisesti sen 6 artiklan 3 kohdan toisen luetelmakohdan,
   on kuullut omien varojen neuvoa-antavaa komiteaa,
   sekä katsoo seuraavaa:
   
               (1)
            
            
               Neuvoston direktiivin 2006/112/EY (2) 387 artiklan mukaan Malta saa jatkaa edellytyksin, jotka olivat voimassa kyseisessä jäsenvaltiossa sen liittymispäivänä, mainitun direktiivin liitteessä X olevan B osan 9 kohdassa tarkoitettujen liiketoimien vapautusta arvonlisäverosta niin kauan kuin jossakin 30 päivänä huhtikuuta 2004 yhteisöön kuuluneessa jäsenvaltiossa sovelletaan samaa vapautusta. Kyseisen artiklan mukaan kyseiset liiketoimet on otettava huomioon määritettäessä arvonlisäverosta kertyvien omien varojen perustetta.
            
         
               (2)
            
            
               Komission täytäntöönpanopäätöksen 2014/844/EU, Euratom (3) mukaan Maltalla on lupa käyttää arvonlisäverosta kertyvien omien varojen perusteen laskennassa välisummasta määritettyä kiinteää prosenttiosuutta direktiivin 2006/112/EY liitteessä X olevan B osan 8 kohdassa tarkoitetun julkisyhteisön suorittaman vedenjakelun ja sen 10 kohdassa tarkoitettujen henkilökuljetusten osalta.
            
         
               (3)
            
            
               Malta pyysi 25 päivänä huhtikuuta 2017 päivätyssä kirjeessään komissiolta lupaa käyttää eräitä likimääräisiä arvioita arvonlisäverosta kertyvien omien varojen perusteen laskemisessa direktiivin 2006/112/EY liitteessä X olevan B osan 9 kohdassa tarkoitetuille, rakennuksia ja rakennusmaata koskeville liiketoimille. Malta katsoo rakennusmaan arvon olevan kaksinkertainen uusiin rakennuksiin verrattuna laskettaessa korvauksia rakennusten ja rakennusmaan tarjonnasta. Tarkan arvon laskeminen rakennusmaalle aiheuttaisi hallinnollisia kustannuksia, jotka eivät ole asianmukaisessa suhteessa siihen, mikä kyseessä olevien liiketoimien vaikutus on Maltan alv-varojen kokonaisperusteeseen. Maltalle olisi näin ollen annettava lupa käyttää likimääräisiä arvioita arvonlisäverosta kertyvien omien varojen perusteen laskemisessa uusien rakennusten ja rakennusmaan osalta.
            
         
               (4)
            
            
               Avoimuuden ja oikeusvarmuuden vuoksi lupa olisi myönnettävä määräaikaisena.
            
         
               (5)
            
            
               Sen vuoksi täytäntöönpanopäätöstä 2014/844/EU, Euratom olisi muutettava,
            
         ON HYVÄKSYNYT TÄMÄN PÄÄTÖKSEN:
   1 artikla
   Lisätään täytäntöönpanopäätökseen 2014/844/EU, Euratom 2 a artikla seuraavasti:
   
      ”2 a artikla
      Malta saa vuoden 2017 tammikuun 1 päivästä vuoden 2021 joulukuun 31 päivään ulottuvalla jaksolla käyttää arvonlisäverosta kertyvien omien varojen perusteen laskennassa likimääräisiä arvioita direktiivin 2006/112/EY liitteessä X olevan B osan 9 kohdassa tarkoitettujen liiketoimien (uudet rakennukset ja rakennusmaa) osalta.”
   
   2 artikla
   Tämä päätös on osoitettu Maltan tasavallalle.
   
      Tehty Brysselissä 30 päivänä marraskuuta 2017.
      
         
            Komission puolesta
         
         Günther OETTINGER
         
            Komission jäsen
         
      
   
   
      (1)  EYVL L 155, 7.6.1989, s. 9.
   
      (2)  Neuvoston direktiivi 2006/112/EY, annettu 28 päivänä marraskuuta 2006, yhteisestä arvonlisäverojärjestelmästä (EUVL L 347, 11.12.2006, s. 1).
   
      (3)  Komission täytäntöönpanopäätös 2014/844/EU, Euratom, annettu 26 päivänä marraskuuta 2014, luvan antamisesta Maltalle käyttää eräitä likimääräisiä arvioita arvonlisäverosta kertyvien omien varojen perusteen laskemiseksi (EUVL L 343, 28.11.2014, s. 33).